Arresø
Store norske leksikon,Geografi,Verdens geografi,Europa,Danmarks geografi
Arresø er Danmarks største innsjø og ligger i Nordsjælland. Den har et areal på 40,72 kvadratkilometer.
I førhistorisk tid var innsjøen forbundet med Roskilde Fjord ved et sund, siden gjennom en elv. I 1719 ble det gravd en kanal forbi Frederiksværk for å gi vannkraft til kongens kruttverk.Sjøen har meget lav vannstand (under 4 meter), største dybde 5,6 meter, og har vært sterkt forurenset; renseanlegg i de omliggende kommuner har forbedret tilstanden noe. Arresø hadde økonomisk betydning ved ålefiske og skjæring av takstrå, men benyttes i dag til rekreasjon. EU-fuglebeskyttelsesområde og EU-habitatområde. Les mer i Store norske leksikon Danmarks geografi